หุ้นปิดบวก13.44จุด
ตลาดหุ้นไทยวันนี้บวกตามตลาดต่างประเทศ โดยเฉพาะตลาดในเอเชียที่ปรับตัวบวกเป็นส่วนใหญ่หลังคลายความกังวล stress test ของยุโรป รวมทั้งตัวเลขยอดขายบ้านใหม่ในสหรัฐหนุนเศรษฐกิจฟื้น
27 ก.ค. 2553

ตลาดหุ้นไทยวันนี้บวกตามตลาดต่างประเทศ โดยเฉพาะตลาดในเอเชียที่ปรับตัวบวกเป็นส่วนใหญ่หลังคลายความกังวล stress test ของยุโรป รวมทั้งตัวเลขยอดขายบ้านใหม่ในสหรัฐหนุนเศรษฐกิจฟื้น
ดัชนีวันนี้เปิดช่องว่างขึ้นทะลุ 848 จุด แนวต้านแรกของสัปดาห์นี้ไปได้ไม่ยากนัก โดยเพิ่มขึ้น 13.44จุดหรือ1.60% มาปิดที่ 853.68จุด ด้วยมูลค่าซื้อขายหนาแน่นถึง 42,439 ล้านบาท โดยดัชนีเคลื่อนไหวระหว่าง 847.12-854.49 จุด
ตั้งแต่เปิดตลาด แรงซื้อสำคัญอยู่ที่หุ้นธนาคาร นำโดยธนาคารกสิกรไทย( KBANK )ธนาคารไทยพาณิชย์(SCB )และธนาคารกรุงไทย( KTB )ตามด้วยแรงซื้อหุ้นพลังงานโดย บริษัทปตท.(PTT) และบริษัทปตท.สำรวจและผลิตปิโตรเลียม(PTTEP) 
นักวิเคราะห์บล.เอเซียพลัส มีความกังวลดัชนีที่ขึ้นแรงเกินไปพร้อมกับมูลค่าซื้อขายที่ทะลักเข้ามาผิดปกติ อย่างไรก็ตามได้แนะนำกลุ่มธนาคารที่ยังมีราคาถูกและกลุ่มสื่อสารที่น่าซื้อในวันพรุ่งนี้คือบริษัทแอดวานซ์อินโฟร์เซอร์วิส(ADVANC)บริษัทโทเทิ่ลแอ็คเซ็สคอมมูนิเคชั่น(DTAC)และบริษัททรูคอร์ปอเรชัน(TRUE)